Държавен вестник, бр. 24, 2018 г., стр. 55

БРОЙ  24	
Д Ъ Р Ж А В Е Н  В Е С Т Н И К 	
СТР.  55  
се посочат мерките за тяхното минимизиране и 
предотвратяване; когато кандидатът счита, че 
такива липсват, трябва да представи подходяща 
убедителна аргументация; в противен случай ще 
се счита, че липсват необходимите гаранции за 
устойчиво развитие на предприятието;
15. да се определи размерът на финансирането, 
за което се кандидатства пред АХУ;
16. да се определи размерът на собствения 
принос на кандидата по чл. 31, ал. 2 при реа-
лизацията на инвестиционния проект, когато 
стойността на проекта превишава размера на 
исканото финансиране;
17. да се опише методологията, която ще 
се прилага при изпълнение на проекта, като 
се представят приложимите подходи и методи 
за наблюдение, оценка, анализ и контрол по 
изпълнение на планираните дейности от първа 
и втора група с цел постигане на определените 
във формуляра резултати; във връзка с това 
трябва да се посочи какъв предишен опит (ко-
гато е приложимо) ще бъде използван, както и 
избраните подходи за извършване на вътрешна 
оценка на собственото отношение и реакция 
към начина и степента на изпълнение на пред-
видените дейности;
18. да се формулират резултатите от инвес-
тиционната и слединвестиционната фаза на 
конкурсното предложение и да се определи как 
те ще се отразят непосредствено върху икономи-
ческото и социалното положение на кандидата 
като собственик и ръководител на едноличното 
предприятие. 
Чл. 28. (1) Представените обосновки, аргу-
менти и доказателства по чл. 27 трябва да се 
основават на прецизно направен разчет, отра-
зяващ съвременните пазарни, икономически и 
технологични изисквания за реализацията на 
конкретна дейност.
(2) При извършване на разчетите трябва да 
се имат предвид: нормалният (оптималният) 
капацитет на създаваното конкретно работно 
място, нормативните изисквания за създаване 
на здравословни и безопасни условия на труд, 
нормативно определената продължителност 
(времетраене) и нормалната интензивност на 
извършваните дейности, нормативно определе-
ното възнаграждение за изпълнявана дейност за 
дадена длъжност и т.н.
(3) Използваните при разчетите технически и 
икономически нормативи, единични цени и се-
бестойности, количества, такси и други разчетни 
показатели се фиксират като рамкови условия 
при сключване на договора за отпускане на фи-
нансиране на спечелилия конкурса кандидат и 
служат за последващ контрол по изпълнение на 
утвърденото конкурсно предложение.
Чл. 29. (1) Неразделна част на конкурсното 
предложение е подробно разработеният бюджет, 
в който се отразяват всички финансови средства, 
свързани с изпълнение на дейностите от първа 
и втора група. Бюджетът трябва да е пряко об-
вързан с определените по чл. 27, т. 9 разходи и 
да доказва ефективността на дейностите, които 
се предвижда да се изпълнят.
(2) Бюджетът се изготвя по образец при спаз-
ване на посочената в него структура и състав.
Чл. 30. Бюджетът се състои от две части:
1. първата част обхваща разходите, свързани 
с инвестиционните дейности по чл. 7, ал. 2, 
чието финансиране се осъществява изцяло или 
в по-голямата си част за сметка на средствата, 
получавани от АХУ;
2. втората част съдържа планираните месечни 
приходи и разходите за дейностите по чл. 7, ал. 3 
за първите 12 месеца, които ще се изпълняват 
от едноличното предприятие на лицето с трайни 
увреждания след приключване на дейностите от 
първа група.
Чл. 31. (1) При определяне на размера на 
исканото финансиране за изпълнение на дей-
ностите от първа група се извършва контрол на 
съотношенията между компонентите по чл. 15, 
като величината на изчисленото общо финан-
сиране се умножи по определения норматив за 
контролирания компонент. В резултат на тази 
процедура трябва да се получи сумарна величина, 
която не превишава размера по чл. 13.
(2) Когато разходите по даден компонент и/
или общо по инвестиционния проект превиша-
ват допустимите стойности, които могат да се 
покрият от полученото финансиране, разликата 
между тях и допустимата им стойност се посочва 
като „Собствено участие“.
(3) Когато в раздела за даден компонент няма 
достатъчно редове за изброяване на предвидените 
разходи за ремонт, оборудване и обзавеждане, в 
бюджетната таблица се добавя нужният допъл-
нителен брой.
(4) В колонка „Избрана оферта“ се посочва 
офертата или другият източник, откъдето е по-
черпена информацията, която е послужила като 
основание за определяне на размера на дадения 
разход (искано плащане). Когато от дадена оферта 
се използва само част от информацията, освен 
офертата се посочва и позицията, която служи за 
изчисляване на стойността на плащането.
(5) Общата стойност на исканото финансиране, 
определена по ал. 1, представлява максимално 
възможната стойност, която може да получи 
кандидатът, освен ако не бъде редуцирана поради 
допуснати грешки и необективно и неправилно 
направени разчети. Увеличаване на исканото 
финансиране след подаване на конкурсното 
предложение не може да се прави на никакво 
основание.
(6) Когато в резултат на направена редукция 
поради допусната грешка и/или необективно и 
неправилно направени разчети се намали дадена 
бюджетна позиция и това се отрази на общата 
стойност на исканото финансиране, определянето 
на останалите бюджетни позиции се извършва 
при спазване на лимитите, посочени в чл. 18, 
ал. 1, чл. 20, ал. 1 и чл. 21, ал. 1, като се отчита 
новата стойност на исканото финансиране. За 
целта от кандидата се изисква в 7-дневен срок 
да изготви нов бюджет при новосъздалите се 
условия.